«Адыгэ псалъэр» къыхызох
СфIэфI дыдэу соджэ
Къармэхьэблэ къуажэм и курыт еджапIэ №1м сызэрыщIэсрэ «Адыгэ псалъэ» газетым сфIэфI дыдэу соджэ. Къэбгъэлъагъуэмэ, аращ анэдэлъхубзэм и IэфIагъыр зыхэсщIэнымкIэ дэIэпыкъуэгъу хъуар, фIыуэ сэзыгъэлъэгъуар.
Зэман дэкIыу адыгэбзэмкIэ егъэджакIуэ сыхъуа нэужьи, дапщэщи, газетыр къызогъэсэбэп. Си мызакъуэу, си лэжьэгъу егъэджакIуэ куэдым ар я Iэпэгъущ, я дэIэпыкъуэгъущ, я ныбжьэгъу пэжщ.
Гуапэщ газетыр махуэ къэс нэхъри зэрефIакIуэр, ауэ хуит сыкъэфщIмэ, си чэнджэщ ныфхэслъхьэнут. ЕгъэджакIуэхэм я гупсысэхэр, Iуэху еплъыкIэхэр, я Iуэху бгъэдыхьэкIэхэр, я лэжьыгъэм щIэуэ халъхьэхэр, къагъэсэбэп Iэмалхэр къыщаIуатэ зы плIанэпэ щхьэхуэ къызэвгъэпэщамэ гуапэт. ИтIанэ, адыгэбзэмкIэ егъэджакIуэхэм нобэрей гъащIэм езэгъыу ягъэхьэзыр мультимедийнэ проектхэр, ирагъэкIуэкI къэхутэныгъэхэр абы къыщагъэлъагъуэ, я чэнджэщ щатх хъунущ. КъищынэмыщIауэ, егъэджакIуэхэм щIэгъэкъуэн къытхуэхъу, жьы хъуа псалъэхэм къикIыр къэзыIуатэ рубрикэ фиIати, ари тIэкIутIэкIуурэ лъэныкъуэ евгъэзыжащ. ЩIэныгъэлIхэр абы елэжьыркъым, къызэрыгуэкI цIыхухэм зэрыхуейм хуэдэу къапсэлъ, зыхуеймкIэ ирашэкI икIи а рубрикэр ублэжын хуейуэ къызолъытэ. Абы хыхьэу къытехуэ тхыгъэхэр зэхуэпхьэсыжу тхылъ щхьэхуэ пщIы хъунущ.
«Адыгэ псалъэ» газетыр дяпэкIи ефIэкIуэну, дэтхэнэ зы адыгэ унагъуэми ар Iэрыхьэну си гуапэщ.
Багъ Марьям,
егъэджакIуэ,
ХьэтIохъущокъуэ Къазий
и цIэр зезыхьэ Адыгэбзэ Хасэм хэт.
Урысейпсо махуипщI лэжьыгъэм фыхэт!
Газетхэмрэ журналхэмрэ 2016 гъэм и япэ илъэс ныкъуэм Iэ щIегъэдзынымкIэ урысейпсо махуипщI лэжьыгъэ 2015 гъэм дыгъэгъазэм и 3 13хэм ирагъэкIуэкI.
А зэманым къриубыдэу фэ къэралым, республикэм къыщыдэкI газет, журнал щхьэхуэхэм нэхъ пуду Iэ тевдзэфынущ. А Iуэхутхьэбзэр къыщыфхуащIэнущ республикэм и дэтхэнэ пощт IуэхущIапIэми.
Фигу нэхъ ирихь къыдэкIыгъуэхэм Iэ тевдзэн Iэмалыр зыIэщIэвмыгъэкI!
ФедеральнэпощтзэпыщIэныгъэм и УправленэуКъБРм щыIэ.
Ди газетыр къевгъэхьынумэ
Пощтым и лэжьакIуэхэм зэбграх нэужьым, ди газетым мазихым сом 839рэ кIэпIейкIэ 88рэ и уасэщ.
Пощт IуэхущIапIэхэм газетыр къыщыIахыж нэужьмэ, сом 758рэ кIэпIейкIэ 76рэ щIатыну аращ.
